- Mata
- <
- 1
- >

Ŋunyi Habara dacii
Mata
1
Dzədzəshi'inə ŋga Yeesu
(Luka 3.23-38)
1 Wiinə ləmənyinə ŋga dzədzəshi'inə ŋga Yeesu *Aləmasiihu, jijinə ŋga *Dawuda. Ma Dawuda, Ibərahiima nə dzədzəci. 1.1: Rooma 1.3-4; 2 Tim. 2.8; Mat. 20.30-31. 2 Ma Ibərahiima, kə pwayi ci tə Isiyaaku. Isiyaaku a poo tə Yakubu. Yakubu a poo tə Yahuda da ndzəkəŋushi'inəkii. 1.2: 'Wat. 21.2-3; 25.26; 29.32–30.24. 3 Ma daba'əkii, Yahuda a poo tə i Parasa da Zara dashi Tamara. Ma Parasa, kə pwayi ci tə Hasəroona. Hasəroona a poo tə Arama. 1.3: 'Wat. 38.29-30; Ruuta 4.18-22. 4 Arama a poo tə Aminadaba. Aminadaba a poo tə Nashana. Nashana a poo tə Saləmoona. 5 Saləmoona a poo tə Boowazə dashi Rahaba. Ma Boowazə, kə pwayi ci tə Oobyadə dashi Ruuta. Ma Oobyadə, kə pwayi ci tə Jasii. *1.5 Rahaba: Jasə. 2.1-24; Ruuta da Boowazə: Ruuta 1–4. 6 Jasii a poo tə ŋwaŋwə Dawuda. †1.6 Habara ŋga poonə ŋga Sulayimaanu: 2 Sam. 11 da 12.
Dawuda a poo tə Sulayimaanu. Miitə sha nji ka minə ŋga Uurəya nə məci Sulayimaanu. 7 Ma Sulayimaanu, kə pwayi ci tə Raba'ama. Raba'ama a poo tə Abiya. Abiya a poo tə Asa. 1.7: 2 Meem. 11.31–13.23. 8 Asa a poo tə Jahusafatə. Jahusafatə a poo tə Yaramə. Yaramə a poo tə Uuzhiya. 1.8: 2 Haba. 13.23–21.20; 26.1. 9 Uuzhiya a poo tə Yatamə. Yatamə a poo tə Ahazə. Ahazə a poo tə Hizikiya. 1.9: 1 Haba. 26.1–28.27. 10 Hizikiya a poo tə Manasa. Manasa a poo tə Amoona. Amoona a poo tə Joosiya. 1.10: 2 Haba. 29.1–33.25. 11 Joosiya a poo tə Yakuniya da ndzəkəŋushi'inəkii. Saa'ikii kəəshi ənji tə manjeevə *Isərayiila aa Babila ka mavaanə. 1.11: 2 Haba. 34.1–36.21.
12 Ndzaŋənə ka saa'i ŋga mavaanə də Babila wiinə ləmə ŋga dzədzəshi'iitə ɓaanii ənji əsə: Ma Yakuniya, kə pwayi ci tə Salaatiyalə. Salaatiyalə a poo tə Zarababila, 13 Zarababila a poo tə Abihuda. Abihuda a poo tə Iliyakimə. Iliyakimə a poo tə Azoora. 14 Azoora a poo tə Zadookə. Zadookə a poo tə Akima. Akima a poo tə Ilihuda. 15 Ilihuda a poo tə Iliyazara. Iliyazara a poo tə Matanə. Matanə a poo tə Yakubu. 16 Yakubu a poo tə Yusufu ŋgurii Mariyaama. Ma kya, ki nə məci Yeesu. Tə ci 'wii ənji *Aləmasiihu. 1.16: Luka 1.27.
17 Də ha'ə ɗii zamananyinə pu'u aji ənfwaɗə ndzaŋənə ka Ibərahiima ka dzənə ka Dawuda. Ha'ə əsə, tə'i zamananyinə pu'u aji ənfwaɗə ndzaŋənə ka Dawuda ka dzənə ka saa'i ŋga dzənə ka mavaanə aa Babila. Tə'i zamananyinə pu'u aji ənfwaɗə əsə ndzaŋənə ka dzənə ka mavaanə aa Babila ca'ə ka saa'itə pwayi ənji tə Aləmasiihu.
Poonə tə Yeesu Aləmasiihu
(Luka 2.1-7)
18 Wiinə makə sətə pwayi ənji tə Yeesu Aləmasiihu. Ma Mariyaama məci Yeesu, Yusufu ghə'i tə ki. Amma, ma taabu'u kaa kya da məhura, ma ɗii səkii, kə ɗasəkii ki də baawəɗa ŋga Malaaɓa Ma'yanə. 1.18: Luka 1.35. 19 Ma Yusufu, əndə ətə ca slənə taa mi patə də rəgwakii. Paa ci mwayi ɗavə ayinə ka Mariyaama agi ənji əsə. Acii ha'ə, kə ɗii ci aniya ŋga səɗəpaa maɗanaakii ci saakii, yadə shiinə ŋga ənja. 20 Ma ci ma'ə agi hiimanə agyanəkii, wata malaa'ika ŋga Slandanə a shigi ka ci agi səniinə, ca ba ka ci, “Yusufu, jijinə ŋga Dawuda, ga ha ŋgwalə ka ŋgərənə tə Mariyaama, kaa kya ndzaa ka minaaku. Acii də Malaaɓa Ma'yanə nə ki də ɗasəka. 21 Ka poonə nə ki uundzə ŋgura. Yeesu‡1.21 Ma Yeesu də uuratii, makə bana, luupaanə ŋga Slandanə tə ənja. nii kwa ɗəkə ka ci ləma. Acii ci na luupaa tə ənjaakii agi 'waslyakəənatii.” 1.21: Jab. 130.7; Mat. 1.25; Luka 1.31; Slənə 4.12.
22 Ma slənyi ətsə patə, ka mbu'utəginə də sətə waɓi Slandanə da ma *anabi. 23 Ma bii ca, “Kadə nə kadəmə a ɗasəka, kya poo uundzə ŋgura, ənjə a 'wa tə ci Imaniyalə”, makə bana, ‘Ləɓə daamə nə Əntaŋfə’. 1.23: Isaa. 7.14.
24 Wata, makə ma'i Yusufu ka ŋunyinə, ca ŋgərə tə Mariyaama, kaa kya ndzaanə ka minaakii, makə sətə bii malaa'ika ŋga Slandanə ka ci ɗanə. 25 Amma, mabaamə ci də ki taabu'u pwayi ki uundzə ŋgurəta. Makə pwayi ki, ca ɗəkə ka uuzənəkii ləmə Yeesu. 1.25: 1.21.

- Mata
- <
- 1
- >

1:1 1.1: Rooma 1.3-4; 2 Tim. 2.8; Mat. 20.30-31.

1:2 1.2: 'Wat. 21.2-3; 25.26; 29.32–30.24.

1:3 1.3: 'Wat. 38.29-30; Ruuta 4.18-22.

*1:5 1.5 Rahaba: Jasə. 2.1-24; Ruuta da Boowazə: Ruuta 1–4.

†1:6 1.6 Habara ŋga poonə ŋga Sulayimaanu: 2 Sam. 11 da 12.

1:7 1.7: 2 Meem. 11.31–13.23.

1:8 1.8: 2 Haba. 13.23–21.20; 26.1.

1:9 1.9: 1 Haba. 26.1–28.27.

1:10 1.10: 2 Haba. 29.1–33.25.

1:11 1.11: 2 Haba. 34.1–36.21.

1:16 1.16: Luka 1.27.

1:18 1.18: Luka 1.35.

‡1:21 1.21 Ma Yeesu də uuratii, makə bana, luupaanə ŋga Slandanə tə ənja.

1:21 1.21: Jab. 130.7; Mat. 1.25; Luka 1.31; Slənə 4.12.

1:23 1.23: Isaa. 7.14.

1:25 1.25: 1.21.

© 2000 WBT